Uforløst
Øivind Hånes: 
«Pirolene i Benidorm» 179 sider Kr. 
299,- Gyldendal 

Gyldendal 
Med stor innsikt har han koblet sinnets følsomhet til verdens sanselighet. 

«Pirolene i Benidorm» handler derimot om en sær og kvinnesky atomingeniør som helst eter tubeost rett fra tuben og elsker fugler. 
Handlingen foregår i Benidorm, der han har arvet en leilighet i en turistskyskraper. 
Den vil han selge, men først vil han prøve å finne en sjelden fugl, pirolen, som han hele livet har drømt om få se. 
Det får han, men skjebnen har mer på lager: 
Uforvarende blir han innblandet i menneskehandel og redder en ung jente fra Russland fra et helvete ved å la henne bo i leiligheten sin. 

Dette blir et slags følelsesmessig gjennombrudd for mannen. 
Rundt dette spinkle handlingsskjelettet har Hånes spunnet en vev stappfull av symbolikk, med hyppige glimt fra barndom i et grått England. 

Helt vellykket er det ikke blitt. 
Til det forblir hovedpersonen for vagt tegnet. 
Dramatikk finnes knapt, og Hånes synes å ha satset alt på at Symboler med stor S skal trekke det litterære lasset her. 
Det kan lyde som en klisjé, men denne romanen føles uforløst. 
